##### Megállapodás

hívásvégződtetési SZOLGÁLTATÁSHANGÁTVITELI SZOLGÁLTATÁSOK KERESKEDELMI ALAPOKON TÖRTÉNŐ NYÚJTÁSA TÁRGYÁBAN

amely létrejött

az **Invitech ICT Services Kft.**

(2040 Budaörs, Edison utca 4.)

és az

**…………………………..**

**(**cím)

között

Az alább felsorolt fogalmak és kifejezések tekintetében Felek az alábbi értelmezésekben állapodtak meg:

Invitech ICT Services Kft. (továbbiakban: Invitech vagy Szolgáltató).

székhely: 2040 Budaörs, Edison utca 4.

cégjegyzékszám: 13-09-190552

adószám: 25836965-2-13

bankszámlaszám: 10918001-00000005-03840068

…………………………(továbbiakban: Partner vagy Igénybevevő)

székhely: ………………………….

cégjegyzékszám: ………………………….

adószám: ………………

bankszámlaszám: …………………………………….

„Fél” és „Felek”: kifejezés alatt az *Invitech* és *Partner* külön-külön, illetve együttesen értendők.

PREAMBULUM

Felek kölcsönösen és egybehangzóan kijelentik, hogy jelen Megállapodást nem kizárólagos jelleggel kötik meg egymással.

Az Invitech hírközlési hálózata jelen Megállapodással összefüggésben elsődlegesen az Invitech országos hálózatát, valamint, mindazon Elektronikus Hírközlési szolgáltatók hálózatát jelenti, melyet az Invitech igénybe vesz, a jelen Megállapodás 2./ pontjában meghatározott szolgáltatások nyújtása céljából.

A Partner hírközlési hálózata jelen Megállapodással összefüggésben elsődlegesen a Partner saját mobil hálózatát, valamint, mindazon Elektronikus Hírközlési szolgáltatók hálózatát jelenti, melyet a Partner igénybe vesz, a jelen Megállapodás 2./ pontjában meghatározott szolgáltatások nyújtása céljából.

# A MEGÁLLAPODÁS TÁRGYA, CÉLJA

A Megállapodás tárgya, célja, hogy az alábbi szolgáltatásokat Felek hálózataik közvetlen összekapcsolása útján biztosítsák egymás számára:

Az Invitech országos hálózatában az Invitech részére kijelölt és hordozott földrajzi számmal rendelkező előfizetőinek elérhetősége biztosított legyen a Partner Hálózatából, melynek keretében Partner biztosítja, hogy hálózatának igénybevevői az Invitech előfizetőit hívhassák.

1. A Partner hírközlési hálózatának elérését biztosítja az Invitech részére, amelyen keresztül az Invitech hálózatának igénybevevői elérhetik a Partner hálózatában történő hívásvégződtetés, *magyarországi hívásvégződtetés és tranzit szolgáltatást, továbbá Partner egyes hozzáférési szolgáltatásait* díj ellenében.
2. Az Invitech hírközlési hálózatának elérését biztosítja a Partner részére, amelyen keresztül a Partner hálózatának igénybevevői elérhetik az Invitech hálózatában történő hívásvégződtetést díj ellenében.

# a Felek által egymásnak megajánlott szolgáltatások

Jelen Megállapodás 2. melléklete szerint.

# összekapcsolás műszaki jellemzői, Hibaelhárítás

Jelen Megállapodás 3. melléklete szerint.

# A SzolgáltatásOK DíjA, ELSZÁMOLÁSI ÉS fizetésI FELTÉTELEK, SZÁMLAREKLAMÁCIÓK KEZELÉSE, GARANCIÁK

A Felek az egymásnak nyújtott Szolgáltatások után a jelen Megállapodás 6-8. mellékleteiben meghatározott ellenértéket számítják fel. Jelen Megállapodás 4. Melléklete határozza meg az elszámolás módját, a fizetési feltételeket és a számlapanaszok kivizsgálását és a garanciák rendjét.

# A SZOLGÁLTATÓK EGYÜTTMŰKÖDÉSE

* 1. A Felek együttműködnek a forgalmi szükséghelyzetek kezelése, illetve az ilyen helyzetek elhárítása érdekében, e célból vállalják, hogy kölcsönösen tájékoztatják egymást az olyan forgalmi helyzetről, ami az összekapcsolási ponton vagy a másik Fél hálózatában torlódást okozhat.
  2. A Felek vállalják, hogy a mindenkori jogszabályok betartása mellett az illetékes hatóságok ilyen irányú megkeresése esetén, vagy hálózatuk biztonsága, illetve előfizetőik törvényes jogainak biztosítása érdekében együttműködnek, egyben közreműködnek a szolgáltatási láncban szereplő más szolgáltatókkal történő jogszabály szerinti hívószám azonosításban. A Felek kijelentik, hogy hálózatuk megfelel a hatályos jogszabályok által előírt műszaki követelményeknek.
  3. Ha a Felek egyike a hálózatának és/vagy a hálózatán nyújtott szolgáltatásainak olyan módosítását vagy fejlesztését tervezi, amely előreláthatóan műszaki vagy üzemviteli kihatással járna a másik Fél hálózatának kapcsolódása szempontjából, akkor a módosítást vagy fejlesztést tervező Fél köteles a megvalósítási időpontok megjelölésével a kivitelezés tervezett időpontját megelőző legalább 120 (százhúsz) nappal tájékoztatni a másik Felet, hogy a kivitelezéskor a másik Fél igényét is figyelembe vehessék.
  4. A másik Fél kifogással élhet az értesítés kézhezvételét követő 30 (harminc) napon belül a tervezett módosítással kapcsolatban. Kifogás esetén a Feleknek haladéktalanul egyeztetniük kell a megfelelő kompromisszum elfogadása érdekében és ésszerű időn belül, de legfeljebb a kifogás kézhezvételétől számított 30 (harminc) napon belül megállapodásra kell jutniuk. Amennyiben a másik Fél kifogása méltányolható, és a tervezett módosítások elmaradása nem veszélyezteti az azt tervező Fél jelen vagy jövőbeli műszaki vagy gazdasági érdekeit, úgy azok nem hajthatók végre.
  5. Felek kapcsolattartói és elérhetőségük:

5. Melléklet szerint

# ADATVÉDELEM, TITOKTARTÁS, SZELLEMI ALKOTÁSOKHOZ FŰZŐDŐ JOG

* 1. A Felek kijelentik, hogy jelen Megállapodás teljesítése során tevékenységüket a mindenkori hatályos adatvédelmi jogszabályok betartásával végzik, különös tekintettel az EU Általános Adatvédelmi Rendeletében (GDPR), az információs önrendelkezési jogról és az információszabadságról szóló **2011**. **évi CXII**. **törvényben** (a továbbiakban: **Infotv**.) és az elektronikus hírközlésről szóló 2003. évi C. törvény (a továbbiakban: Eht.) 154-162. szakaszaiban rögzített szabályokra, valamint a nyilvános elektronikus hírközlési szolgáltatáshoz kapcsolódó adatvédelmi és titoktartási kötelezettségre, az adatkezelés és a titokvédelem különleges feltételeire, a hálózatok és a szolgáltatások biztonságára és integritására, a forgalmi és számlázási adatok kezelésére, valamint az azonosító kijelzésre és hívásátirányításra vonatkozó szabályokról szóló 4/2012. (I. 24.) NMHH rendeletben nevesített adatkezelési szabályokra.
  2. Jelen Megállapodással összefüggésben mindkét Fél az általa nyilvántartott adatok kezelője marad, azzal, hogy a jogszabályok nyújtotta lehetőségek mellett a Felek az általuk kezelt adatokhoz a másik fél részére a Megállapodás teljesítéséhez szükséges mértékben a hozzáférést biztosítják.
  3. A bizalmas információk vonatkozásában a Felek kijelentik, hogy a másik Fél üzleti tevékenységével, gazdálkodásával vagy velük egyébként kapcsolatos olyan bizalmasnak minősülő adatot, amely tudomásukra jutott, üzleti titokként kezelik, azt jogosulatlan harmadik személy részére nem teszik hozzáférhetővé.

A tudomásszerző Fél nyilvánosságra hozhatja a bizalmas információt a vele munkaviszonyban vagy megbízotti viszonyban lévő személyek részére, feltéve, hogy ezek a személyek vállalják, hogy teljesítik a jelen pontban foglalt titoktartási kötelezettségeket.

A jelen 6.3. pont rendelkezései nem alkalmazandók olyan információ tekintetében:

(a) amelynek a közzététele nem a jelen Megállapodás megsértésével, illetve a bizalmas információkezelésből származó valamely más kötelezettség megszegésével történt;

(b) ami jogszerűen a fogadó Fél birtokában volt már jelen Megállapodásban foglaltaknak megfelelően történt közlését megelőzően;

(c) amelyet olyan harmadik féltől szereztek be, aki azt szabadon közölheti;

(d) amelyet valamely Fél független módon dolgozott ki;

(e) amelyet valamelyik Félnek a jogszabályok vagy a szabályozó hatóságok rendelkezései értelmében kell közzé tennie, amely esetben az információt közzétevő fél haladéktalanul írásban értesíti a másik felet az ilyen közzétételről, amennyiben ezt az alkalmazandó jogszabályok megengedik;

(f) amely a jelen Megállapodás megsértése nélkül jogszerűen nyilvános vagy később ilyenné vált információ;

(g) amelyet valamely Fél azt követően ad át, hogy a másik Fél írásban értesítette őt arról, hogy a továbbiakban bizalmas információt kapni nem kíván;

(h) amelyet a vonatkozó törvények alapján megfelelően és ésszerűen a Nemzeti Média- és Hírközlési Hatóság részére adnak át;

feltéve, hogy a tudomásszerző Fél az adott nyilvánosságra hozatalt követően haladéktalanul írásban tájékoztatja a közlő Felet.

* 1. A titoktartási kötelezettség jelen Megállapodás hatályának megszűntét követően is kötelezi a Feleket, valamint a képviseletükben vagy érdekükben eljáró személyeket (pl. munkavállalók, megbízottak) függetlenül attól, hogy a Felek valamelyikéhez fűződő jogviszonyuk fennáll-e még.
  2. A titoktartási kötelezettség alól felmentést hatóság törvényi felhatalmazás alapján benyújtott adatkérése, illetve a másik Fél írásbeli hozzájárulása biztosít.
  3. A jelen Megállapodásban szereplő, szellemi alkotásnak minősülő tartalmi elemek (pl. műszaki megoldások leírása) – amennyiben jogszabályi, vagy szerződés által biztosított védelem hatálya alá esnek – vagy egyéb oltalom alá eső tartalmi elemek (pl. védjegyek), a jogosult Fél kifejezett előzetes írásbeli hozzájárulása nélkül jogszerűen a Megállapodás teljesítésével kapcsolatos célokon kívüli más célokra nem hasznosíthatók.

# A MEGÁLLAPODÁS HATÁLYA, RENDES ÉS RENDKÍVÜLI FELMONDÁS

* 1. Jelen Megállapodás a mindkét Fél általi aláírásával érvényesen létrejön.
  2. A Felek jelen Megállapodás határozatlan időre kötik.
  3. Rendkívüli felmondás:

A Megállapodást bármelyik Fél akkor mondhatja fel azonnali hatályú rendkívüli felmondással, ha

a) egy vis maior esemény több mint 60 (hatvan) napig tart; vagy

b) a másik Fél ellen

I) közzétett csődeljárás, felszámolási eljárás vagy végelszámolás indul (kivéve ha erre összefonódás, vagy átszervezés miatt kerül sor); vagy

II) jelentős, az elektronikus hírközlési szolgáltatás nyújtásához szükséges vagyontárgyai tekintetében végrehajtási eljárás indul Magyarországon és ez a szerződés teljesítését lehetetlenné teszi, vagy

III) azon elektronikus hírközlési szolgáltatásait a hatóság törli nyilvántartásából, amelyek teljesítése érdekében a másik Fél az Összekapcsolást igényelte; vagy

IV) a Szolgáltató hálózatának egységét veszélyezteti, ha a Szolgáltató előzőleg – 15 (tizenöt) napos határidő tűzésével – írásban felszólította a szerződésszegő másik Felet a szerződésszegés megszűntetésére, és a határidő eredménytelenül telt el, vagy

c) a másik Fél határidőre nem teljesíti valamely, a jelen Megállapodásban foglalt, ca) és cb) pontokban részletezett lényegi kötelezettségét, amely a jelen Megállapodás további teljesítését ellehetetleníti:

ca) a díjfizetési kötelezettség megszegése esetén, ha a másik Fél a fizetési kötelezettségét határidőn belül nem, vagy nem megfelelően teljesíti a másik Fél 30 napos előzetes – a jogkövetkezményekre való figyelmeztetést tartalmazó - írásbeli fizetési felszólítását követően;

cb) amennyiben valamelyik Fél nem tesz eleget a jelen Megállapodásban meghatározott, illetőleg a Fél által garantált minőségi követelményeknek, és a másik Fél által kezdeményezett és jegyzőkönyvezett egyeztető eljárás nem vezet eredményre.

A rendkívüli felmondást írásban, ajánlott tértivevényes levél útján kell közölni, és indokolni kell.

* 1. Rendes felmondás

A határozatlan idejű szerződés 60 (hatvan) napra írásban, ajánlott tértivevényes levél útján közölt felmondással a hónap végére mondható fel.

A jelen Megállapodás alapján a kölcsönös szolgáltatás nyújtás indítás napja: ……………………………….

# Felelősség

8.1. A Felek felelősségüket kölcsönösen korlátozzák a vagyonban okozott igazolt értékcsökkenés mértékére. Értékcsökkenés az, amivel a másik Fél meglévő vagyona a károkozó Fél károkozása következtében csökken. A felelősség korlátozása nem vonatkozik az életben, testi épségben, egészségben okozott károsodásra, valamint a szándékosan, súlyos gondatlansággal vagy bűncselekménnyel okozott károsodásra.

Nem kell megtéríteni a károkozó Félnek a másik Félnél felmerülő elmaradt hasznot (akár közvetlen, akár közvetett), elmaradt üzleti vagy megelőlegezett megtakarítást, elhibázott ráfordítást vagy más közvetett veszteséget, vagyoni és nem vagyoni hátrányt, amely a Szerződés teljesítésével kapcsolatban felmerülhet.

Nem kell a károkozó Félnek megtérítenie a kárnak azt a részét, amely abból származott, hogy a másik Fél a kár elhárítása, illetőleg csökkentése érdekében nem úgy járt el, ahogy az az adott helyzetben általában elvárható.

8.2. Egyik Fél sem tehető felelőssé harmadik fél által nyújtott elektronikus hírközlési szolgáltatásból eredő rendellenességért az összekapcsolási ponton áthaladó adatáramlás tekintetében, kivéve, ha a harmadik fél valamelyik Fél nevében (pl. alvállalkozó, teljesítési segéd) jár el.

8.3. Harmadik személlyel szemben az a Fél tartozik felelősséggel, akivel a felelősség szempontjából releváns tény tekintetében a harmadik fél jogviszonyban állt. Amennyiben egyik féllel sem állt jogviszonyban a harmadik fél, úgy a Felek felróhatóságuk arányában felelnek. Amennyiben egyik Fél magatartása sem róható fel, vagy annak aránya nem állapítható meg, mégis helytállni kötelesek a harmadik fél követelésével szemben, úgy fele-fele arányban felelnek.

* 1. A Felek nem tartoznak felelősséggel a hálózatokon áramló adatok tartalmáért.
  2. A Felek kötelessége, hogy az általuk nyújtott valamennyi előfizetői szolgáltatás tekintetében az érintett előfizetőnek megadja a megfelelő tájékoztatást, ügyfélszolgálatot üzemeltessen, saját rendszerében és az általa kapcsolódó rendszerekben elvégezze/elvégeztesse a szükséges hibaelhárításokat és karbantartási munkákat, valamint ellássa a saját szolgáltatásai számlázásaival kapcsolatos teendőket.
  3. A Feleket a másik Fél által nyújtott előfizetői szolgáltatások vonatkozásában semmiféle tevőleges tevékenységre való kötelezettség nem terheli. A Felek kötelesek valamennyi – saját szolgáltatásukat érintő, saját előfizetőjük által benyújtott – számlapanasz és reklamáció kezelésére.

# Új számmezők berendezése

* 1. Berendezés általános határideje:

A jelen Megállapodás hatálybalépését követően a bármely Fél-nél történő új földrajzi szám vagy számmező kijelölése esetén a Felek legalább 30 (harminc) nappal előzetesen írásban értesítik egymást és az értesítés alapján az új számot, számmezőket a kért időpontra berendezik.

## Harmadik Felet érintő új számmező

Felek megállapodnak abban, hogy bármelyik Félnél bejelentett Harmadik Fél új számon nyújtott szolgáltatásának hívhatósági igénye esetén az érintett hívásirányra vonatkozó szolgáltatás tényleges indítása előtt 30 (harminc) nappal az igényről és a szolgáltatás díjáról a Fél írásban tájékoztatja másik Felet. E tájékoztatás alapján a másik Fél az új számtartományt automatikusan berendezi a megrendelt időpontra.

# VIS MAIOR

A Felek a jelen Megállapodásból eredő kötelezettségeik nem teljesítése esetén a felelősség alól csak olyan mértékben és olyan időtartam erejéig mentesülnek, amilyen mértékben és ameddig a teljesítést vis maior esemény (ilyenek pl. de nem kizárólagosan a hadüzenettel vagy hadüzenet nélküli háború, polgári felkelés, terrorista cselekmények, munkabeszüntetés, természeti katasztrófa, tűz, robbanás vagy más szükséghelyzet), illetve bármely olyan a Felek által előre nem látható és nekik fel nem róható, el nem hárítható esemény, amely a Polgári Törvénykönyv alapján a teljesítés – a Felek valamelyikének vagy mindkettőjüknek fel nem róható okból történő – lehetetlenné válását eredményezi, vagy jelentős mértékben akadályozza azt.

Vis maior esetén a Felek által nyújtott szolgáltatásokért fizetendő ellenértéket a Felek közös megegyezése alapján kell meghatározni, a jelen Megállapodásban rögzített díjak figyelembevételével. A szünetelés a jogviszony folytonosságát nem érinti. A szünetelésre okot adó, vis maior körébe eső körülmény megszűnése után a Felek kötelesek a szolgáltatás nyújtását haladéktalanul folytatni.

# ZÁRÓ RENDELKEZÉSEK

* 1. A Felek megállapodnak abban, hogy amennyiben vitájukat békés úton egymás között közvetlenül nem tudják rendezni, úgy az a Fél akinek a másik Fél a jelen Megállapodásban meghatározott, elektronikus hírközlést érintő jogát vagy jogos érdekét megsértette az Eht 57.§ (1) bekezdése szerint bírósághoz vagy a Hatósághoz fordulhat.
  2. Jelen Megállapodás módosítása kizárólag írásban hatályos. A Megállapodás közös megegyezéssel történő módosítására kizárólag mindkét Fél kölcsönös akarata esetén kerül sor. Amennyiben a módosítást jogszabályváltozás teszi indokolttá, úgy a másik Fél módosítás előli elzárkózása rendkívüli felmondási oknak minősül.
  3. . A Felek által egyetlen cselekmény, mulasztás, késedelem, póthatáridő kitűzés sem értelmezhető úgy, hogy a jogosult Fél lemondott volna a másik Féllel szemben jogainak gyakorlásáról, kivéve ha erről a jogosult Fél írásban értesíti a Másik Felet pontosan megjelölve a joglemondás terjedelmét.
  4. Felek egyező akarattal megállapodnak abban, hogy jelen, mindkét Fél által kölcsönösen aláírt Megállapodás minősül a jelen Megállapodás tárgyát képező szolgáltatások vonatkozásában a Felek közötti teljes és végleges írásban megkötött szerződésnek.
  5. Felek egyező akarattal kifejezetten megállapodnak továbbá abban, hogy jelen Megállapodás hatálya alatt a Felek közötti jogviszonyban szerződésmódosításra irányuló ajánlattétel esetén az ajánlattól eltérő elfogadásból nem jön létre érvényesen szerződés illetve szerződésmódosítás, továbbá szóbeli szerződésmódosításból nem jön létre érvényesen módosított írásbeli szerződés.
  6. Felek egyező akarattal megállapodnak abban, hogy jelen Megállapodásnak nem képezi részét a Felek közötti korábbi üzleti gyakorlat, szokás, továbbá nem válnak a jelen Megállapodás részévé az adott üzletágban alkalmazott szokások sem.
  7. Az értesítések nyelve a magyar. A Feleknek a jelen Megállapodással kapcsolatban egymáshoz intézett értesítései akkor tekinthetők megfelelően teljesítettnek, amennyiben azt a másik Félnek a jelen Megállapodás 5. sz. mellékletében meghatározott képviselője címére írásban – levél, e-mail, fax útján – küldték meg. Az értesítések ajánlott levél esetében a postára adás napját követő 5. (ötödik) napon, távirat, e-mail, fax esetében az elküldést követő 2. (második) napon tekintendők megérkezettnek. Vitás esetekben a feladónak a szabályszerű megküldést/postázást megfelelően igazolnia kell.
  8. A jelen Megállapodás alapján igénybevett szolgáltatásokat a Felek jogosultak továbbértékesíteni.
  9. Jelen Megállapodás magyar nyelven készült, alkalmazásához irányadó jog a magyar azzal, hogy a jelen Megállapodásra az elektronikus hírközlésről szóló 2003. évi C. törvény (a továbbiakban: Eht.) és annak vonatkozó elnöki rendeletekbe foglalt végrehajtási rendelkezéseit (a továbbiakban: Hírközlési Jogszabályok) kell alkalmazni. A Hírközlési Jogszabályokban nem szabályozott esetekre a Polgári Törvénykönyvről szóló 2013. évi V. törvény (a továbbiakban: Ptk.) szerződésekre vonatkozó rendelkezései (Ptk. Hatodik Könyv – Kötelmi Jog) megfelelően irányadók a jelen Szerződésben foglalt eltérésekkel. Felek közös megegyezéssel megállapodnak abban, hogy a Ptk kötelmek közös szabályaitól, valamint a szerződéseknek a felek jogaira és kötelezettségeire vonatkozó Ptk-ban foglalt szabályaitól egyező akarattal a jelen Szerződésben foglaltak szerint eltérnek. Felek kölcsönösen és egybehangzóan kijelentik továbbá, hogy a jelen Megállapodásban foglaltak megfelelnek a jóhiszeműség és tisztesség követelményének.

12 Jelen Megállapodás alább felsorolt mellékletei a Megállapodás szerves részét képezik.

1. sz. melléklet: Definíciók

2.A sz. melléklet: Invitech szolgáltatása

2.B. sz. melléklet: Partner szolgáltatása

2.C sz. melléklet: Hívóvonal azonosító megjelenítés/engedélyezés letiltás szolgáltatás

3. sz. melléklet: Az összekapcsolás műszaki jellemzői.

4. sz. melléklet: Szolgáltatások díja, díjszámítási mód, számlareklamációk és garanciák

5. sz. melléklet: Felek kapcsolattartói és elérhetőségük

6. sz. Melléklet: Invitech szolgáltatásainak díja

7. sz. Melléklet: Partner szolgáltatásainak díja

8. sz. Melléklet: Felek Díjmentes, Színes jellegű számai hívásának díja

Jelen Megállapodás egy-egy egyenként szó szerint azonos példányban készült, melyet a Felek erre felhatalmazott, cégjegyzésre jogosult képviselőik útján, mint akaratukkal mindenben megegyezőt aláírtak és elfogadtak.

, 2019 Budaörs, 2019…………….

Partner részéről: Invitech részéről:

………………………. ………………………..

…………………………. ………………………….

**1. sz. Melléklet**

**Definíciók**

A Felek jelen Megállapodás tekintetében az alább felsorolt fogalmak és kifejezések tekintetében az alábbi értelmezésekben állapodtak meg:

„Csökkentett Díjazású Rövid Szám”:

Az egyes Közérdekű tájékoztató és támogató szolgáltatások számai (18x(x)), továbbá a Elektronikus hírközlési szolgáltatók ügyfélszolgálati számai (12xx) lehetnek csökkentett előfizető díjazású számok, melynek feltétele a kedvezményes nagykereskedelmi elszámolás

„**Bankgarancia**”: a Ptk. szerinti garanciaszerződés, illetve garanciavállaló nyilatkozat értendő

„**Csúcsidőszak**”: a hétköznap 07.00 órától – 18.00 óráig terjedő időszak;

„**Csúcsidőn kívüli időszak**”: a hétköznap 18.00 órától – 07.00 óráig terjedő időszak valamint munkaszüneti napokon egész nap;

„**Fél és Felek**”: kifejezés alatt az Invitech és Partner külön-külön, illetve együttesen értendők.

**„Forgalmi tarifa”:** olyan percalapú forgalmi egységárat jelent, amelyet a Felek alkalmaznak egy adott összekapcsolási Szolgáltatás Forgalmi Díjának kiszámításához;

**„Forgalmi díj”:** olyan díjat jelent, amelyet az Igénybevevő Fél az adott hónapban azáltala igénybe vett a Szolgáltató (hostoló) Fél által nyújtott szolgáltatásért köteles fizetni a Szolgáltató/Hosztoló Félnek a vonatkozó Forgalmi tarifa és a hívásmennyiség szorzata alapján;

**„Hálózati hozzáférés”:** egy hírközlő hálózat fizikai és logikai csatlakoztatása egy másik hírközlő hálózathoz vagy annak részeihez azért, hogy a hálózati funkciók és a hálózaton nyújtott szolgáltatások igénybe vehetővé váljanak a felhasználók kiszolgálása érdekében.

**„Hibaelhárítási idő”**: a hiba észlelése, illetve bejelentése és a szolgáltatás helyreállítása közötti időtartamot jelenti;

**„Igénybevevő” vagy „Igénybevevő Fél”**: az Invitech Által Nyújtott Szolgáltatás tekintetében a Partner, illetve a Partner Által Nyújtott Szolgáltatás tekintetében az Invitech;

**„Invitech** **Hálózat”:** az Invitech hírközlési hálózatát jelenti, melyet az Invitech felhasznál, a jelen Megállapodásban meghatározott szolgáltatások igénybevétele céljából;

**„Hálózati Interfész”**: az elektronikus hírközlő hálózat azon csatlakoztatási felülete – annak fizikai és logikai jellemzőivel együtt -, amely más elektronikus hírközlő hálózathoz való hozzáférésre vagy hálózattal való összekapcsolásra szolgál;

**„Közérdekű tájékoztató és támogató szolgáltatások” (18x**(x)**)**

A számokon valamely nagyobb közösség, vagy az egész társadalom érdekét szolgáló támogató vagy tájékoztató jellegű szolgáltatások nyújthatók.

**„Megállapodás”**: a Felek között létrejött jelen megállapodás, beleértve annak minden mellékletét és módosítását;

**„Összekapcsolás”:** egyazon vagy különböző elektronikus hírközlési szolgáltatók által használt elektronikus hírközlő hálózatok fizikai és logikai csatlakoztatása, annak érdekében, hogy az egyik szolgáltató felhasználói információt cserélhessenek ugyanezen vagy másik szolgáltató felhasználóival, illetve elérhessenek más szolgáltató által nyújtott szolgáltatásokat.

**„Partner** **Hálózat”:** a Partner hírközlési hálózatát jelenti, melyet a Partner felhasznál, a jelen Megállapodásban meghatározott szolgáltatások igénybevétele céljából;

**„Sikeres hívás**”: A sikeres hívásfelépítés azt jelenti, hogy a hívást kezdeményező és a hívott előfizetőkhöz tartozó telefonközpont/MSC közötti jelzéskapcsolat ill. kommunikáció eredményeként az előfizetői beszédkapcsolathoz szükséges áramköri út rendelkezésre áll és a hívott előfizető állapotára vonatkozó jelzést a hívó Előfizetőhöz tartozó telefonközpont nyugtázta**.**

**„Szolgáltatás”:** jelen Megállapodásban meghatározott, a Felek által kölcsönösen nyújtott szolgáltatások;

**„Szolgáltatás rendelkezésre állás”**: az ITU-T E.800 ajánlás szerinti szolgáltatás rendelkezésre állás;

**„Szolgáltató” vagy „Szolgáltató Fél”**: az Invitech Által Nyújtott Szolgáltatás tekintetében az Invitech, illetve a Partner Által Nyújtott Szolgáltatás tekintetében a Partner

**2. a sz. Melléklet**

Invitech Szolgáltatása

# Hívásvégződtetés

## Magyarországi hívásvégződtetés

A HívásvégződtetésSzolgáltatásnál a Partner Hálózatából az Összekapcsolási Pontra érkező Hívást továbbítja az Invitech saját hálózatán keresztül a hívott földrajzi számú, Invitech hálózatában üzemelő Előfizetői Hozzáférési Pontig (E-HP)végződtetés céljából.



## Magyarországi hívásvégződtetés igénybevételének feltételei

1. A Szolgáltatás igénybevétele esetén a Hívott Szám belföldi földrajzi szám, Nomadikus telefonszolgáltatás szám lehet. A Hívott Szám E-HP-t azonosít.
2. A 2.A. sz. melléklet 1.1. pont szerinti Szolgáltatás az Összekapcsolási Pont és a hívott E-HP között, Távbeszélő fővonalra irányuló hívás esetén 0,3-3,4 kHz közötti hangfrekvenciás jelek átvitelét teszik lehetővé, mely kapcsolat alkalmas telefonbeszélgetések lebonyolítására, valamint fax és adatátvitel üzenetek továbbítására.
3. A 2.A. sz. melléklet 1.1. pont szerinti Szolgáltatás igénybevétele során a Felek Hálózatai között a jelzések a 2. Sz. Melléklet Specifikációja szerintiek.
4. Amennyiben a Hívott Szám nem érvényes szám, vagy nem elérhető az Invitech Hálózatából, az Invitech nem köteles a Hívást továbbítani. Ezt a megfelelő jelzésüzenettel köteles jelezni az Invitech.
5. A Partner a 2.A. sz. melléklet 1.1. pont szerinti Szolgáltatás igénybevétele során a hívó Előfizető kapcsolási számát minden esetben – amennyiben rendelkezésre áll - átadja Invitechnek a szolgáltatók közötti együttműködési kötelezettségek szabályainak megfelelően.

# Forgalomirányítás - Összekapcsolási Ponton átvett-átadott forgalom továbbítása

E szerződés tárgyában megvalósuló összekapcsolási pontokra

* Partner által a szerződés törzsszöveg 1. pont b,

bekezdése szerinti forgalmak irányíthatóak.

Az Invitech az Összekapcsolási Ponton átvett Hívások közül csak azon Hívásokat köteles továbbítani, amely olyan E-HP-ra irányul, melynek érintett szolgáltatójánál történő végződtetésről Felek megállapodtak.

Az Invitech csak azokat a Hívásokat köteles továbbítani az Összekapcsolási Pontra, mely hozzáférési szolgáltatások igénybevételének feltételeiről a Felek megállapodtak.

A hívást végződtető Szolgáltató a hívó vonalazonosító számot (A-számot) a hívott Előfizetőnek kijelzés céljából csak abban az esetben adhatja ki, ha a „Calling Party Number” paraméter „address presentation restriction indicator” jelzéselem értéke „presentation allowed”.

# Előrejelzés

A műszaki méretezéshez az adott Összekapcsolási Pont tekintetében a Partnernek negyedévente becslésen alapuló forgalmi előrejelzést kell benyújtania Invitech számára. Az adott Összekapcsolási Pont tekintetében az Invitech a Partner által adott forgalmi előrejelzés alapján, annak megfelelően egyeztetett megvalósítási ütemterv szerint méretezi az összekapcsolási pont kapacitását.

# Felelősség

## A Invitech felelőssége a végződtetés szolgáltatás során az Összekapcsolási Ponttól az E-HP-ig, terjed.

## Az Invitech nem biztosít hozzáférést a Partner számára saját hálózat menedzselő rendszeréhez.

## A Partner kezeli a szolgáltatását igénybevevő Előfizetők ügyfélpanaszait.

**2.b. sz. Melléklet**

*Partner Szolgáltatása*

# *Előrejelzés*

*A műszaki méretezéshez az adott Összekapcsolási Pont tekintetében a Invitechnek negyedévente becslésen alapuló forgalmi előrejelzést kell benyújtania Partner számára. Az adott Összekapcsolási Pont tekintetében Partner az Invitech által adott forgalmi előrejelzés alapján, annak megfelelően egyeztetett megvalósítási ütemterv szerint méretezi az összekapcsolási pont kapacitását.*

# *Felelősség*

#### *Az Partner felelőssége a végződtetés, végződtetés és tranzit Szolgáltatás során az Összekapcsolási Ponttól az E-HP-ig, (ill. munkahelyig), a Hozzáférési Szolgáltatás során az Összekapcsolási Pontig terjed.*

#### *Az Partner nem biztosít hozzáférést a Partner számára saját hálózat menedzselő rendszeréhez.*

#### *A Invitech kezeli a szolgáltatását igénybevevő Előfizetők ügyfélpanaszait.*

**2.C Melléklet**

Hívó Vonal Azonosító Megjelenítés Engedélyezés/Letiltás Szolgáltatás

# A Szolgáltatás rövid leírása

Hívó Vonal Azonosító Megjelenítés Engedélyezés/Letiltás Szolgáltatás

A Hívó Vonal Azonosító Megjelenítés Engedélyezés/Letiltás Szolgáltatás esetén a Felek a Hálózatuk E-HP-járól indított Híváshoz a jelzésrendszernek megfelelően átadják a hívó nyilatkozata (adatkezelési rendelkezése) alapján beállított, a hívószám kijelzését engedélyező, illetve tiltó jelzéselem értéket a másik Fél részére, hogy a hívó E-HP hívószámot a hívott E-HP-n történő megjelenítésre is felhasználhassa.

# Szolgáltatás igénybevételének feltételei

1. A hívó vonal azonosító számának (A-szám) kezelésére vonatkozó utasítást a jelzésrendszer „Calling Party Number” paraméter „address presentation restriction indicator” jelzéseleme tartalmazza.
2. A Hívást végződtető Fél – vagy az adott Hívás tekintetében a vele tranzitálásról megállapodott harmadik fél Elektronikus Hírközlési Szolgáltató – a hívó vonal azonosító számot (A-számot) a hívott Előfizetőnek kijelzés céljából csak abban az esetben adhatja ki, ha a „Calling Party Number” paraméter „address presentation restriction indicator” jelzéselem értéke „presentation allowed”.
3. Segélyhívás esetén a „Calling Party Number” paraméter „address presentation restriction indicator” jelzéselem értéke figyelmen kívül hagyásra kerül és a hívó nyilatkozatától (adatkezelési rendelkezésétől) függetlenül a hívó vonal azonosító száma (A-szám) az adott segélykérést fogadó állomáson minden esetben kijelzésre kerül.
4. A Felek hálózatuk E-HP-járól indított Hívás esetén a „Calling Party Number” paraméter „address presentation restriction indicator” jelzéselem értékét a hívó nyilatkozatának (adatkezelési rendelkezés) megfelelően beállítják.

# Felelősség

1. A hívást indító Fél felel azért, hogy az Összekapcsolási Ponton a hálózatának E-HP-járól indított Híváshoz tartozó jelzés „Calling Party Number” paraméter „address presentation restriction indicator” jelzéselemet a hívó nyilatkozatának (adatkezelési rendelkezésének) megfelelően beállított értékkel adja át.
2. A Felek felelnek saját Előfizetőik felé a Hálózatának E-HP-ján nyújtott hívó vonal azonosítás szolgáltatással kapcsolatban.

**3.sz. Melléklet**

Az összekapcsolás műszaki jellemzői

# Az összekapcsolás megvalósítása:

Felek a hálózataik összekapcsolásához privat peering pontot alakítana ki.

## Az összekapcsolási pont helye:

*Budapest, XI. Neumann János u. 1.*

## Az összekapcsolás jellemzői:

A létrehozott Layer2 kapcsolat felett transzparens TCP/IP kapcsolat szükséges a Voice over IP kommunikáció megvalósításához.

A telefonszolgáltatás megvalósítását a két Hálózatban üzemelő berendezések együttesen végzik. A Felek Hálózataiban az Előfizetőnél található gateway vagy Soft kliens digitalizálja és konvertálja a hozzákapcsolt analóg telefonkészülék jeleit és továbbítja az IP hálózatra. A Felek Hálózatainak kétirányúnak és megfelelő IP kapacitással rendelkezőnek kell lenni a VoIP csomagok kezelése érdekében. A késleltetésnek és jitternek minimálisnak kell lenni, mivel a hangszolgáltatás valós idejűsége megköveteli a minél kisebb késleltetést. A Felek végberendezéseit általuk üzemeltetett SIP server / Softswitch vezérli. Felek hívásvezérlő berendezése logikailag össze van kapcsolva a másik Fél SoftSwitchével SIP protokoll segítségével, melyen keresztül Felek berendezése a kimenő hívásokat a másik fél Softswitch-e felé felé irányítja.

Az Invitech SIP protokollhoz használható IP címei:

SIP proxy 91.83.81.242 és 91.83.82.242

A Partner SIP protokollhoz használható IP címei:

……………………….

Egy időben engedélyezett konkurens hívások száma: 30 db.

Felek Softswitche elvégzi a hívások authentikálását, authorizációját, vezérli a hívásfelépítést, irányítja a felépült hívásokat, megvalósítja a számhordozással kapcsolatos adatbázislekérdezéseket és számlázási információt szolgáltat a hívásokról. A Softswitch által felépített hívások az irányításra és végződtetésre kerülnek saját, vagy társszolgáltatói végpontokon.

A kiépítendő összekapcsolás sávszélességének méretezése kritikus a megfelelő minőségű szolgáltatás biztosítása érdekében. A forgalmas órai konkurens hívásszámnak megfelelő sávszélesség biztosítása Felek számára kötelező. Ez G.711 (A/U) kódolás alkalmazása esetén hívásszám x 100 kbps, az G.729 kódolás alkalmazása esetén pedig hívásszám x 40 kbps addicionális sávszélesség allokációt jelent. A maximális kihasználtság az összekapcsolási szakaszon nem haladhatja meg a kapacitás 80%-át. Ezt Felek folyamatosan monitorozzák, és ha szükséges, indítványozzá a kapacitás bővítését.

# Forgalomirányítás

A Felek az összekapcsolási ponton átvett hívásokat a 2/A,B,C. sz. mellékletekben leírtaknak megfelelően tranzitálják, illetve gondoskodnak a végződtetésről

Felek megállapodnak, hogy az egymás közötti forgalomban a hívószámok érvényességét folyamatosan nem elemzik (pl. létező-e a hívószám), azonban mindent megtesznek annak érdekében, hogy hamis hívószámok ne kerüljenek be a hálózatukba. Az irányításhoz szükséges információkat Felek folyamatosan megadják egymásnak.

Felek megállapodnak abban, hogy a másik ill. Harmadik Fél számára kijelölt számtartományra vonatkozó bármilyen változást (új földrajzi szám beállítás, beállítás, módosítás) a Megállapodás törzsszöveg 9. pontja szerint végzik.

## Számformátumok

international number => +OS-KS-ES

national number => +36-KS-ES

subscriber number => +36-KS-ES

körzet specifikus speciális szám => +36-OWN\_KS-SP (e.g. 112, 105 ....)

nem körzet specifikus speciális szám => SP (e.g. 180, 11800 ...)

ES=előfizetői szám

KS=körzetszám

OWN\_KS=az előfizető saját primer körzetének körzetszáma

OS=országkijelölő szám

OWN\_OS=Magyarország országkijelölő száma (36)

### Számhordozás

A hívásirányítás során AllCallQuery lekérdezési metódus alkalmazandó kivéve a nemzetközi és a nem hordozható számokat .

Az hordozási és irányítási adatbázis a lekérdezés után egy új számstruktúrát ad vissza, amit értelmezni, illetve SIP-en továbbítani kell. A visszaadott szám SK-BK(-KS-ES) SK=szolgáltató kód BK= berendezés kód együtt: irányítási szám

Ennek a számnak a továbbküldése a SIP opcionális számhordozhatóság paramétereinek megvalósításával RFC3398 szerint támogatott:

|  |  |
| --- | --- |
| SIP formátum | ISUP formátum (routing number concat. with called DN) |
| npdi: yes rn:SK-BK cpn:+OWN\_OS-KS-ES | NADI:8 SK-BK-KS-ES |

Ha a lekérdezés nem hordozott számra történik:

|  |  |
| --- | --- |
| SIP formátum | ISUP formátum (national number) |
| npdi: yes rn: nil cpn:+OWN\_OS-KS-ES | NADI:3 KS-ES |

## *A színes jellegű számokra irányuló hívások továbbításának műszaki feltételei*

*Felek hálózatába irányuló Színes jellegű szám hívások esetén a hívott számokon az előző pontban leírt formátum beállításon kívül egyéb átalakítást egyik Fél sem végezhet.*

## Felek számmezeje, nyalábméret

Számmezők:

Felek mindenkor kijelölt aktuális számmezejét az NMHH honlapján lehet nyomon követni.

Nyalábméret:

A hálózatok összekapcsolásához használt áramkörök forgalomáteresztő képességének méretezését a Felek közösen végzik.

Felek rögzítik, hogy a nyalábforgalmat üzemviteli szempontból folyamatosan mérik, a bővítést tervezési szinten egyeztetik, és az átviteltechnikai megrendelést, módosítást egymásnak kölcsönösen megküldik.

A nyaláb bővítésének megtörténtéről a Felek egymást előzetesen írásban is értesítik.

## Minőségi paraméterek

A Felek az összekapcsolási pontig felelnek saját hálózatuk minőségi paramétereiért, a megállapodott rendelkezésre állási értékek és hibaelhárítási idők betartásáért.

## A hálózat minősége

Felek kötelesek felügyelni és karbantartani az általuk telepített berendezéseket. Szerződő Felek szavatolják hálózataik rendeltetésszerű használatára való alkalmasságát, valamint folyamatosan biztosítják Szolgáltatási engedélyükben vállalt minőségi előírásokat.

A hálózat üzemeltetésének biztonsága és egysége fenntartása érdekében Felek együttműködnek egymással. Felek kötelezik magukat arra, hogy a másik Fél hálózatában észlelt hibákat - ideértve a minőség romlását és a forgalmi túlterhelést is – a hibaészlelés időpontjának és körülményeinek közlésével haladéktalanul írásban jelzik egymásnak.

## Hibaelhárítás

A Felek hibabejelentést saját előfizetőiktől és egymástól fogadnak el. Az összekapcsolással összefüggő bármely észlelt hibát mindkét Fél kapcsolattartója köteles azonnal a másik Fél hibaügyeletének – jelen megállapodás 5. sz. mellékletében megadott hibabejelentő telefonszámon - bejelenteni. A Felek biztosítják a napi 24 órás, heti hét napos folyamatos hibakezelő szolgálat működését. A hibakezelő szolgálat minden hibabejelentésnél rögzíti az Eht. 141. § (2) bekezdésében előírt adatokat.

A hiba behatárolását annak a Félnek kell elvégeznie, akinek a hiba előbb tudomására jutott. Ha közös hibabehatárolás szükséges, az Igénybevevő köteles ebben közreműködni. A hálózatok közötti határfelületnek az Összekapcsolási Pont minősül. A hibaelhárítás ettől kezdve az Igénybevevő felelőssége.

A Felek a hiba bejelentését követően késedelem nélkül megkezdik a hiba behatárolását és elhárítását a vonatkozó belső szabályoknak megfelelően. Amennyiben a hibabehatárolási vizsgálatokhoz adatokra van szükség, ezt a Felek kölcsönösen kötelesek egymásnak biztosítani.

Vészhelyzet esetében a hibaelhárítás ideje maximum 6 óra. Vészhelyzetet jelent a teljes szolgáltatás leállás vagy az összekapcsolási pont kapacitásának 50%-ot meghaladó kiesése.

Egyéb, a Felek saját hálózatában keletkezett hibák esetén

A 24 órán belül elhárított hibáknak a bejelentett tényleges hibákhoz viszonyított aránya legalább 90 %

95 % -os hibaelhárítási idő: max. 72 óra

A hiba javítását végző Fél a hiba elhárítását követően azonnal köteles írásban értesíteni a másik Felet. Az értesítésnek a Szerződésben meghatározott módon kell történnie.

## Az Összekapcsoló szakasz minőségi jellemzői

|  |  |
| --- | --- |
| Teljesítési idő | Érték |
| Vállalt határidő a műszaki egyeztetés alapján javasolt összekapcsolási kapacitás bővítésre | Maximum 3 hónap |

A szolgáltatás éves rendelkezésre állása: 99,5%.

A beszéd- és jelzésátvitelre szolgáló összekapcsoló szakasz minőségi jellemzői megfelelnek a

G.826 ajánlás nemzeti szakaszra vonatkozó követelményeinek.

Hívásfelépítési késleltetés: < 10 s, ezen belül

Átlagosan: 7500 ms

Az idő 95% -ában: 8450 ms

Csomagvesztés: < 0,1%

Végponttól végpontig mért késleltetés: < 250 ms

Beszédkódolás minősége: egyenlő vagy jobb, mint G.729

Fax támogatás: szabvány G3\*

\*A forgalomban lévő fax készülékek többsége G3-as és a szolgáltatással üzemszerűen együttműködik. Az Invitech nem vállal felelősséget azért, hogy a szolgáltatással együttműködni nem képes fax készülék miatt a faxszolgáltatás, valamint a másodlagos adatátvitelt megvalósító modemek miatt az adatátviteli szolgáltatás nem vehető igénybe.

|  |  |
| --- | --- |
| Teljesítési idő | Érték |
| Szolgáltató által vállalt határidő Műszaki egyeztetés alapján bővítendő összekapcsolási nyaláb kapacitás bővítésre | Maximum 1 hónap |
| Szolgáltató által vállalt határidő Összekapcsolási nyaláb megszüntetésre, kapacitás csökkentésre | 1 hónap |

## Sikeres hívás valószínűsége

A sikeres hívásfelépítés azt jelenti, hogy a hívást kezdeményező és a hívott előfizetőkhöz tartozó telefonközpont közötti jelzéskapcsolat illetve kommunikáció eredményeként az előfizetői beszédkapcsolathoz szükséges áramköri út rendelkezésre áll és a hívott Előfizető állapotára vonatkozó jelzést a hívó Előfizetőhöz tartozó telefonközpont nyugtázta.

A Felek a hívások sikerességének értékeléséhez a Sikeres hívások valószínűsége - Network Effectiveness Ratio „NER” paramétert használják.

A NER paraméter jelzi a hálózat képességét a távolvégi terminál felé történő hívásvégződtetésre. A NER fejezi ki a kapcsolatot az összes hívási kísérlet és az összes olyan hívás között, amely vagy válasz, vagy foglalt, vagy csengetés/nincs válasz jelzésben végződött, illetve ISDN esetében a terminál elérhetetlen volt, vagy visszautasította a híváskezdeményezést. A NER kizárja az előfizető és a terminál viselkedéséből adódó tényezőket.

NER = Válaszban vagy felhasználói hibában végződő hívás \* 100

Összes hívás

A (NER) értéke magyarországi hívásvégződtetés, magyarországi hívásvégződtetés és tranzit szolgáltatás esetén nem lehet rosszabb, mint 90 %.

A sikeres hívások valószínűségét (E.425 - NER) legalább egy teljes napra (24 órára) vonatkozó megfigyelési időszak alapján kell meghatározni. A vizsgált hívások száma nem lehet kevesebb, mint 1000 darab.

## Üzemfenntartási munkák

A felmerülő karbantartási és egyéb munkák elvégzésére a felek 72 órás előzetes értesítés megtétele mellett évi 10 órát vehetnek igénybe. A karbantartás kizárólag kisforgalmú időben lehetséges. Az előzetesen egyeztetett időtartamú üzemfenntartási munkákat a rendelkezésre állás számításánál nem kell figyelembe venni.

## Kötbér

Felek megállapodtak abban, hogy a másik Fél neki felróható okból a jelen Megállapodásban foglalt kötelezettségeinek nem, vagy hibás teljesítéséért kötbér fizetésére köteles az alább meghatározott módon.

Ha valamelyik Fél hálózatának éves rendelkezésre állása nem éri el jelen melléklet 7. pontban meghatározott rendelkezésre állás értéket, a másik Fél számára kötbérként kifizetést teljesít az elvégzett szolgáltatásért mindenkor esedékes fizetési kötelezettséggel szemben, a Másik Fél által megküldött Kötbérterhelő Levél ellenében.

|  |  |
| --- | --- |
| Ha azon időszakok értéke, amelyek alatt a hálózat kiesés volt | A kötbér értéke |
|  |  |
| Kevesebb, mint a Szerződésben rögzített időszak időtartamának 0,5%-a (99,5%-os rendelkezésre állás) | Nincs kötbér |
| A Szerződésben rögzített időszak időtartamának 0,5%-a és 0,6 %-a közé esik (99,5-99,4%-os rendelkezésre állás) | A kötbér a havi díj 15%-a |
| A Szerződésben rögzített időszak időtartamának 0,6%-a és 1 %-a közé esik (99,0-99,4%-os rendelkezésre állás) | A kötbér a havi díj 30%-a |
| A Szerződésben rögzített időszak időtartamának 1,0 %-a és 1,5 %-a közé esik (98,5-99,0%-os rendelkezésre állás) | A kötbér a havi díj 50%-a |
| A Szerződésben rögzített időszak időtartamának 1,5 %-a és 2 %-a közé esik (98,0-98,5%-os rendelkezésre állás) | A kötbér a havi díj 75%-a |

Havi díj alatt Felek az előző három hónap átlagos havi forgalmi díjeleme értékének 10%-át a tranzitált forgalomra vonatkozóan és 100%-át a Felek hálózatában kezdeményezett és ott végződtetett forgalomra vonatkozóan értik.

**4. számú melléklet**

SZOLGÁLTATÁSOK DÍJA, DÍJSZÁMÍTÁSI MÓD, SZÁMLAREKLAMÁCIÓK ÉS GARANCIÁK

# A Felek által nyújtott szolgáltatások árai, alkalmazási feltételei

A Felek szolgáltatásainak díja magában foglalja a végződtetést végző társszolgáltató végződtetési díjait is.

Felek a másik Féltől ténylegesen igénybevett szolgáltatás díját minden esetben kötelesek megfizetni, függetlenül attól, hogy saját előfizetőjük által kezdeményezett vagy harmadik fél szolgáltatótól átvett és végződtetés/hozzáférés céljából tranzitált hívásról van szó. E harmadik felekkel történő elszámolás a harmadik Féllel szerződésben álló Fél kizárólagos felelősségi körébe tartozik.

Felek jogosultak módosítani a szolgáltatásainak díját a díjváltozás határidejét megelőző 30. napig,

megküldött írásbeli értesítés alapján. Felek törekednek a díjváltozás határidejét hónap első napjára meghatározni. Az értesítés e-mailen történhet. Az e-mailes értesítés akkor tekinthető megtörténtnek, ha a címzett fél azt visszaigazolja. Az e-mailes értesítés következő munkanapon történő visszaigazolása egyben kötelezettsége is a másik Félnek. Amennyiben a másik Fél a visszaigazolást elmulasztja, úgy fél az értesítést telefaxon is megküldi, és ezzel a díjváltozás bejelentése megtörténtnek tekintendő.

*Közvetített szolgáltatások*

A Felek jogosultak a számlájukban a harmadik személy partnerektől igénybe vett szolgáltatásokat közvetített szolgáltatásként feltüntetve kiszámlázni.

A Felek kijelentik, hogy a Megállapodás alapján a másik Fél által nyújtott szolgáltatásokat saját nevükben, de más javára veszik igénybe, melyet közvetített szolgáltatásként - részben vagy egészben – továbbértékesítenek saját előfizetőik és szerződéses partnereik részére.

A Felek tudomásul veszik, hogy bármely Fél a ténylegesen nyújtott szolgáltatások után a társszolgáltatók mindenkor érvényes díjaira igényt tart, és azok változása esetén ezen módosított díjak érvényesítésére – az ezen szolgáltatókkal fennálló közvetlen illetve közvetett szerződéses jogviszony alapján – jogosultak előzetes írásbeli értesítést követően, amennyiben ezt a Másik Fél elfogadja. Amennyiben Másik Fél nem fogadja el az egyik Fél díját, abban az esetben egyik Fél jogosult az érintett szolgáltatást a Másik Fél számára megszüntetni.

## Az Invitech szolgáltatások árai, és alkalmazási feltételei

Az Invitech szolgáltatásának árai a 6. és 8. mellékletben található.

Magyarországi hívásvégződtetésára

Invitech kijelenti, hogy szolgáltatásának díja szabályozott díj.

## SZOLGÁLTATÁSI DÍJAK SZÁMÍTÁSA

### Forgalmi adatok

A forgalmi adatok hívásadatgyűjtéssel határozhatók meg. A hívásadatgyűjtés a Hosztoló Fél oldalán az érintett Összekapcsolási Központban történik. Adott Szolgáltatás esetén mindig a Hosztoló Fél felelős a hívásadatgyűjtésért.

### A Sikeres Hívások Beszélgetési Ideje

A Sikeres Hívások Beszélgetési Idejét a hívásrekordokban megkezdett másodpercben kell rögzíteni.

### Hívásrekordok sérülése

1. Amennyiben a számlázás alapjául szolgáló hívásadatok helyrehozhatatlanul megsérülnek, vagy más okból elérhetetlenné válnak, és azon egybefüggő időszak, amelyre vonatkozóan emiatt a hívásadatok elvesznek nem haladja meg a 24 (huszonnégy) órát, akkor a Szolgáltató/Hosztoló Fél ezen tényről jogosult a másik Felet értesíteni, és a Szolgáltató/Hosztoló Fél a hiányzó számlázási alapadatokat az ezt megelőző hónap érintett szolgáltatásra vonatkozó, az érintett időszakot megbízhatóan becslő átlagos forgalma alapján – az érintett hónapra vonatkozó esetleges reklamáció figyelmen kívül hagyása mellett – számítja ki.
2. Amennyiben a számlázás alapjául szolgáló hívásadatok helyrehozhatatlanul megsérülnek, vagy más okból elérhetetlenné válnak, és azon egybefüggő időszak, amelyre vonatkozóan emiatt a hívásadatok elvesznek meghaladja a 24 (huszonnégy) órát, akkor a Szolgáltató/Hosztoló Fél ezen tényről köteles a másik Felet értesíteni.
3. Az értesítést követő 10 (tíz) munkanapon belül a másik Fél minden tőle elvárhatót megtesz annak érdekében, hogy a hiányzó számlázási alapadatokat eljuttassa a Szolgáltató/Hosztoló Félnek és ezért díjat számíthat fel.
4. Amennyiben a másik Fél nem képes a hiányzó számlázási alapadatok átadására, akkor erről köteles a Szolgáltató Felet értesíteni és a Szolgáltató/Hosztoló Fél a hiányzó hívásadatokat az ezt megelőző hónap érintett szolgáltatásra vonatkozó a Szolgáltató/Hosztoló Fél által mért átlagos forgalma alapján – az érintett hónapra vonatkozó esetleges reklamáció figyelmen kívül hagyása mellett – számítja ki.

### Megőrzési Idő

A problémás esetek tisztázása érdekében a Felek a hívásrekordokat kötelesek a keletkezésüktől számított 1 (egy) évig megőrizni.

### Forgalmi Díjak számítása

Elszámoláskor csak a Sikeres Hívások vehetők figyelembe.

A Forgalmi Szolgáltatásokra vonatkozóan a Forgalmi Díj számításának periódusa a tárgyhó első napjának 00:00 órájától kezdődik és a tárgyhó utolsó napján 24:00 órakor zárul le. Partner esetén ez alól kivétel képeznek azon hívások, amelyek előző hónap utolsó napján kezdődtek és átnyúlnak a következő hónap első napjára.

A Forgalmi Díj számításának periódusán túlnyúló hívásrekordok elszámolása esetén, a tárgyhóra vonatkozó Forgalmi Díj számításakor, amennyiben Invitech a Szolgáltató/Hosztoló Fél, abban az esteben az adott hívásrekordoknak csak a tárgyhó utolsó napjának 24:00 óráig terjedő időtartamát veszi figyelembe. Az adott hívásrekordok ezen túlnyúló időtartamának elszámolására a következő hónap Forgalmi Díjának számításakor kerül sor.

Invitech részéről a tarifaidőszakok között átnyúló hívásrekordok esetében, a tartásidő (percdíj alapú hívás) tekintetében az érintett Hívások megosztásra kerülnek az egyes tarifaidőszakokra eső hívásidőtartam arányában, míg a Hívás darabszámok (hívásonként díjazott hívás) tekintetében az érintett Hívások a Hívás kezdetének megfelelő tarifaidőszak szerint kerülnek feldolgozásra.

A Forgalmi Szolgáltatásokra vonatkozóan alkalmazandó díjtételeket 6., 7. és 8. melléklet tartalmazza.

Új típusú díjtételt bármelyik Fél csak a másik Féllel történt megállapodást követően vezethet be, ide nem értve a jogszabályi kötelezettségen alapuló díjtételeket.

## Általános forgalmi adó

A Szolgáltatások ellenértéke után általános forgalmi adó számítandó fel. A 6., 7. és 8. mellékletben szereplő Szolgáltatási Díjak nem tartalmazzák az általános forgalmi adót.

# Elszámolás

A Felek az árakat hívásirányonként adják meg.

A díjak Felek közötti elszámolása havonta történik.

## Belföldi hívások elszámolása

A Felek a belföldi hívásirányok tarifáit Ft-ban adják meg és Ft-ban számlázzák.

## Az elszámolás folyamata:

1. Felek saját hívásadataik alapján számlákat bocsátanak ki a másik Fél felé. Számlázást megelőzően az elszámolási adatok cseréje nem szükséges, azonban a Felek a számlák kibocsátásával egy időben megküldik egymásnak elektronikus számlamellékleteiket.
2. Az adatokat a Felek irányonként halmozott perc, csúcsidő és csúcsidőn kívüli megbontásban bocsátják egymás rendelkezésére olyan csoportosításban, amely megfelel az elszámolási árak struktúrájának.
3. A Felek az elszámolási adatokat MS-Excel formátumban (.xls vagy .xlsx) formátumban küldik meg egymás számára.
4. Az elszámolási adatokat a másik Fél egyezteti.

A Szolgáltató/Hosztoló a jelen megállapodásban rögzített szolgáltatások ellenértékét tartalmazó számlát legkorábban a tárgyhót követő hónap első napján nyújthatja be az Igénybevevőnek.

## Forgalmi adatok eltérésének kezelése

### Teljes Forgalom eltérés kezelése:

Tekintettel a további vizsgálatok költségigényére, ha a Szolgáltató/Hosztoló által mért forgalmi adatok Megállapodás szerinti díjak alapján kalkulált szolgáltatási értéke és az másik Fél által mért forgalmi adatok Megállapodás szerinti díjak alapján kalkulált ÁFA nélkül számított szolgáltatási értékének eltérése

10.000.- (Tízezer) Ft-nál kisebb, vagy

1 (egy) % alatti (Szolgáltató számla ÁFA nélküli végösszegéhez viszonyítva),

akkor a másik Fél a szolgáltatási értéket elfogadja.

Amennyiben a forgalmi adatok eltérése a forgalmi díj számításának periódusán túlnyúló hívásrekordok különböző mérése miatt magasabb a fenti értkékeknél, abban az esetben Partner a fenti értékek feletti követelését a következő havi elszámolással együtt érvényesíti.

Nagyobb eltérések esetén a Felek kivizsgálják az eltérés okát.

### Forgalmi tételek eltérésének kezelése

Ha a Szolgáltató/Hosztoló által mért egyes forgalmi tételek Megállapodás szerinti díj alapján számított szolgáltatási értéke és a másik Fél által mért forgalmi tétel Megállapodás szerinti díj alapján számított ÁFA nélküli szolgáltatási értékének eltérése

3.000.- (háromezer) Ft-nál kisebb, vagy

1 (egy) % alatti (a Szolgáltató ÁFA nélküli számlatételéhez viszonyítva),

akkor a másik Fél a szolgáltatási értéket elfogadja.

Nagyobb eltérések esetén a Felek az adott tételekre vonatkozóan az alábbi pont szerint járnak el.

### Eltérő tételek kivizsgálási eljárása

Felek mind az egyeztetés során, mind a következmények megállapítása során kölcsönösen jóhiszeműen járnak el.

Amennyiben a jelen melléklet 3.3 pont szerinti elszámolási folyamatot nem sikerül eredménnyel lezárni, akkor Felek a tényállást kölcsönösen aláírt jegyzőkönyvben rögzítik, és részelszámolást végeznek. Ebben az esetben az elismert forgalom a két Fél mérésének legnagyobb közös része, amire a számlázó Fél részszámlát bocsát ki. A vitatott forgalom tekintetében Felek további egyeztetést kezdenek.

#### Szakértői bizottság

A részelszámolásnak megfelelő részszámla kiállításával egyidejűleg a két Fél szakértői csoportot állít fel a különbözet okának kiderítésére, a csoport a felülvizsgálatot haladéktalanul megkezdi. A vizsgálat eredményéről, a két fél jegyzőkönyvet ír alá legkésőbb a tárgyhót követő hónap végéig. A közös szakértői vélemény mindkét fél általi elfogadását követően egy munkanapon belül szükség esetén a függőbe helyezett tételek helyesbítő számlán kerülnek kiszámlázásra. A jegyzőkönyv szerinti számlát a fizető Fél elfogadja.

#### Ad-hoc Összekapcsolási Bizottság

Amennyiben a vitatott forgalmi adatok kivizsgálására alakult jelen melléklet 3.4.3.1 pont szerinti szakértői bizottság a tárgyhót követő hónap végéig nem jut közös megállapodásra, akkor a Felek a vitát az ad-hoc módon összehívott Összekapcsolási Bizottság elé terjesztik.

Amennyiben a vitatott forgalmi adatokról az Összekapcsolási Bizottság a tárgyhót követő második hó 5-ig nem jut közös megállapodásra, akkor a Feleknek független szakértőt kell fogadniuk.

#### Független szakértői bizottság

1. A független szakértő személyében a Feleknek meg kell állapodniuk. A Felek kötelesek a kivizsgáláshoz szükséges minden információt a független szakértő számára átadni.
2. A független szakértő szakértői minőségben vesz részt a vitában, s nem mint arbitrátor, azonban a független szakértő döntését a Felek a vitatott tételek tekintetében kötelesek elfogadni, azon kivétellel, ha a döntés hibájára bizonyíték van.
3. Amennyiben az elszámolás tételeinek függőbe helyezése alaptalan volt, a független szakértő költségét a szolgáltatást Igénybevevő Félnek kell viselnie. Amennyiben a függőbe helyezés teljes mértékben jogos volt, akkor a független szakértő költségét a számlát kiállító Félnek kell viselnie. Amennyiben a kivizsgálási eljárás csak részben volt jogos, akkor a független szakértő költségének kifizetésére vonatkozó kötelezettség a függő tételeket rendező számla összegének a teles függő állomány értékéhez viszonyított arányában oszlik meg a Felek között.
4. A független szakértőnek a vizsgálat megindítása előtt közölnie kell a Felekkel a vizsgálat várható költségét. Amennyiben a Felek ezen költségek ismeretében 3 (három) munkanapon belül meg tudnak állapodni a reklamáció rendezését illetően, lehetőségük van a független szakértői vizsgálat igénybevételétől való elállástól.
5. Amennyiben a Felek ezzel a lehetőséggel nem élnek, de a vizsgálat elkezdését követően sikerül megállapodásra jutniuk, a későbbiekben bármikor leállíthatják a független szakértői vizsgálatot. Ebben az esetben a független szakértő időközben felmerült költségének kifizetésére vonatkozó kötelezettség megegyezik jelen pont c, bekezdésében rögzítettekkel.

#### A kivizsgálási eljárási folyamat bármely ponton történő lezárása után az Igénybevevő fizetési kötelezettségének fennállása esetén a Szolgáltató/Hosztoló 15 (tizenöt) naptári napos fizetési határidővel számlát állít ki és küld meg az másik Fél részére

A kivizsgálási eljárás nem érinti a szolgáltatás nyújtásának folyamatosságát.

### Állandósult eltérés kivizsgálásának elindítási feltételei

A jelen melléklet 3.4.1. ill. 3.4.2 pontjaikban meghatározott – százalékos illetve összegszerű – határértékek figyelmen kívül hagyása mellett is lehetősége van bármelyik Félnek a jelen melléklet 3.4.3 pontban leírt „Eltérő tételek kivizsgálási eljárása” igénybevételére az alábbi esetekben:

* 1. több mint 50 (ötven) százaléka az egyes forgalmi tételeknek eltérést mutat, függetlenül a jelen melléklet 3.4.1 ill. 3.4.2 pontokban meghatározott százalékos vagy összegszerű határértékektől; vagy
  2. 3 (három) vagy több hónapon keresztül tendenciózus eltérés mutatható ki egy vagy több számlatételen, függetlenül a jelen melléklet 3.4.2 pontban meghatározott százalékos vagy összegszerű határértékektől. Az „Állandósult eltérés kivizsgálás” nem érinthet visszamenőlegesen 6 (hat) hónapnál hosszabb időszakot.

# SZÁMLÁZÁS

## Általános számlázási előírások

1. A Szolgáltató/Hosztoló a mindenkor hatályos jogszabályoknak megfelelő tartalmú számlát állít ki a másik Fél részére.
2. A számlázási alapadatokat a Szolgáltató/Hosztoló köteles a számlázás időpontjától számított 24 (huszonnégy) hónapig megőrizni a vonatkozó jogszabályok szerint.
3. A Szolgáltató/Hosztoló köteles a számlát ajánlott küldeményként legkésőbb a számla kiállítását követő napon megküldeni a másik Fél részére. A Szolgáltató/Hosztoló a számla megküldésével egyidejűleg megküldi a saját szolgáltatásairól kiállított számla számlamellékletét elektronikus formában is a másik Fél részére.

## FIZETÉS

### Fizetési feltételek

1. A fizetésre kötelezett Fél a számla kiállítását követő 20 (húsz) naptári napon belül köteles eleget tenni fizetési kötelezettségének, a számlán megjelölt pénzforgalmi számra történő átutalással.
2. A fizetési kötelezettség teljesítési napjának azt a napot kell tekinteni, amikor a pénzösszeget a fogadó Fél bankszámláján jóváírták.

### Fizetési késedelem

Amennyiben a fizetésre kötelezett Fél a benyújtott számla összege ellen nem emel kifogást, de a számlaösszeget (ill. a kompenzálás után fennmaradó fizetési kötelezettség összegét) nem egyenlíti ki a fizetési határidőn belül, akkor késedelmi kamat fizetésének kötelezettsége terheli a fizetési határidő lejártát követő nappal kezdődően. A késedelmi kamat összege a fennálló tartozás ÁFÁ-val növelt összege után a Ptk. 6:155.§. (1) bekezdése szerint meghatározott éves késedelmi kamatlábbal a késedelem napjaira kiszámított összeg, 360 napos évet alapul véve. A kamatfizetési kötelezettség akkor is beáll, ha a Fél a késedelmét kimenti. Ha a valamelyik Fél fizetési késedelembe esik, akkor a késedelmi kamaton túl - a jogosult felszólítására - köteles a másik Fél részére a követelés behajtásával kapcsolatos költségek megtérítésére a 2016. évi IX. Törvény 3§. (1) bekezdésben meghatározott összeget (40 EUR átalány) is megfizetni. E kötelezettség teljesítése nem mentesít a késedelem egyéb jogkövetkezményei alól; a kártérítésbe azonban a behajtási költségátalány összege beszámít.

Felek kölcsönösen és egybehangzóan kijelentik, hogy a jelen pontban foglalt, a Partnert terhelő késedelmes fizetéshez fűződő jogkövetkezmények (így különösen a késedelmi kamat mértéke) megfelel a jóhiszeműség és tisztesség követelményének, továbbá azt a Felek nem tekintik túlzott mértékűnek.

# SZÁMLAREKLAMÁCIÓ

## Számlareklamáció benyújtása

* Ha az Igénybevevőnek kifogása merül fel a megküldött számla alakiságára vonatkozóan, akkor az eredeti számla visszaküldésével egy időben írásban kell benyújtania reklamációját a Szolgáltatónak.
* Ha az Igénybevevőnek kifogása merül fel a számlázott tételekre vonatkozóan, akkor az eredeti számla visszaküldése nélkül kérheti az eltérés okának kivizsgálását, a számla kibocsátását követő 10 (tíz) napon belül.

## Fizetési kötelezettség reklamáció esetén

A számla elleni reklamáció nem jogosít fel a számla elfogadott részére vonatkozó fizetés megtagadására.

A számlareklamációs eljárás lezárását követően, a nem jogosan megreklamált és meg nem fizetett tételek után a Szolgáltató jogosult késedelmi kamat kivetésére, amelynek kezdete a megreklamált tételeket tartalmazó számla fizetési határidejének időpontja. A késedelmi kamat mértéke a jelen melléklet 4.2.3 pontjában leírtak szerinti.

## Számlareklamációs eljárás

### Számla alakiságára vonatkozó számlareklamáció

Ha számlareklamáció a számla formai, alaki tartalmára irányul, akkor

1. Ha a számlareklamáció jogosnak bizonyul, a Szolgáltató/Hosztoló a visszaküldött eredeti számlát javítja;
2. Ha a számlareklamáció nem bizonyul jogosnak, az Igénybevevő köteles az eredeti számlát az eredeti fizetési határidővel rendezni.

### Számlázott tételre vonatkozó számlareklamáció

Számlázott tételekre vonatkozó számlareklamáció esetén meg kell vizsgálni, hogy a számla tartalmát a szolgáltató jelen melléklet 3.4 pontjában leírt módon határozta-e meg. Eltérés esetén a Szolgáltató az eredeti számlát korrigálja. Amennyiben nincs eltérés, abban az esetben a számlareklamáció jogtalan, az Igénybevevő köteles az eredeti számlát az eredeti fizetési határidővel rendezni.

# Bankgarancia

Felek kijelentik, hogy a másik Fél jogosult bankgaranciát kérni a szerződéskötéskor, vagy bármikor a Szerződés hatálya alatt. Amennyiben Felek, vagy bármelyik Fél élni kíván ezzel a jogával, úgy:

1. a Szerződés hatályba lépésének feltétele, hogy másik Fél feltétel nélküli, végleges és visszavonhatatlan, azonnal lehívható, első felszólításra fizető bankgaranciát nyújtson a kedvezményezett számára 1 (egy) éves érvényességgel, majd a Szerződés érvényessége alatt azt legalább három hónapos időtartamokkal folyamatosan megújítva. Határozott idejű szerződés esetén a bankgaranciát a határozott idejű szerződés teljes időtartamára, illetve az azt követő 2 (kettő) hónapra kell nyújtani.
2. Szerződés hatálya alatti bankgarancia igény esetén a bankgaranciát nyújtó fél köteles 30 napon belül a bankgarancia nyújtására. Ennek elmulasztása rendkívüli felmondási ok a másik Fél részétről.

A bankgaranciát kiállító kereskedelmi banknak a hitelintézetekről és pénzügyi vállalkozásokról szóló 2013. évi CCXXXVII. törvény alapján működő, olyan magyarországi székhelyű hitelintézetnek kell lennie, amelynek Moody’s vagy S&P általi hitelbesorolása nem rosszabb a Magyarország által kibocsátott és magyar Forintban denominált instrumentumok hosszú távú hitelbesorolásánál.

Felek a szerződés érvényessége alatt bármikor, saját döntési jogkörükben eltekinthetnek bankgarancia kérésétől, illetve dönthetnek úgy, hogy ismételten kérik a bankgarancia állítását. Ez utóbbi esetben a bankgaranciát nyújtó fél köteles 30 napon belül a bankgarancia nyújtására.

### A bankgarancia összegének meghatározására és időszakonkénti felülvizsgálatára

### A bankgarancia összegének meghatározása

Az induló bankgarancia összege a Felek egyikének várható 3 (három) havi, ÁFÁ-val növelt, nettó fizetési kötelezettsége, de legfeljebb 100 (száz) millió Forint, legalább 3 (három) millió Forint. A bankgarancia összegét Felek a bankgarancia állítása előtt egyeztetik. Nettó fizetési kötelezettség alatt Felek kölcsönös, azonos tartalmú szolgáltatás esetén a kiállított számlák nettó végösszegének különbségét értik. Felek megállapodnak, hogy a forgalmi előrejelzések alapján szerződéskötéskor nem támasztanak egymással szemben bankgarancia igényt. Bankgarancia igény – 30 napos felszólítás alapján - bármely Fél akkor támaszt a másik Féllel szemben, amennyiben a másik, nettó fizető Fél fizetési késedelembe esik.

### A bankgarancia összegének időszakos felülvizsgálata

A bankgarancia összegét a Felek jelen Hálózati Szerződés hatályba lépését követő 3. (harmadik) hónaptól kezdődően háromhavonta felülvizsgálják az alábbiak szerint:

A felülvizsgálat első lépésében Felek kiszámítják a felülvizsgálatot megelőző 3 (három) hónapban a felek által a Szerződés keretében egymásnak kiszámlázott Szolgáltatási Díjak összesített értékét

A felülvizsgálat második lépésében Felek megvizsgálják, hogy az előző pontban számított érték hogyan viszonyul a bankgarancia állítására Kötelezett Fél által állított bankgarancia tényleges összegéhez, és ettől függően az alábbi eljárásokat követik.

Amennyiben a felülvizsgálat során megállapítást nyer, hogy az új érték legalább 20 (húsz) százalékkal magasabb a bankgarancia állítására Kötelezett Fél által állított bankgarancia tényleges összegénél, akkor a bankgarancia állítására Kötelezett Félnek 15 (tizenöt) napon belül a bankgarancia összegét a számított új értékre kell módosíttatnia.

Amennyiben a felülvizsgálat során megállapítást nyer, az új érték alacsonyabb a bankgarancia állítására Kötelezett Fél által állított bankgarancia tényleges összegénél, akkor a bankgarancia állítására Kötelezett Fél a számított új értékre módosíttathatja a bankgarancia összegét.

A bankgaranciát – a Szerződés érvényessége alatt - annak lejárata előtt legalább 30 (harminc) nappal a bankgarancia kiállítására Kötelezett Félnek évente akkor is meg kell újíttatnia, ha a felülvizsgálat eredményeképpen a bankgarancia összege nem változik.

### A bankgarancia lehívása

A Bankgarancia lehívására a meghatározott feltételek bekövetkeztekor kerülhet sor, függetlenül attól, hogy a Szerződés rendes vagy rendkívüli felmondással szűnik meg, az alábbi esetekben;

* Bankgarancia állításra vonatkozó 30 napos felszólítás ellenére a garanciát nyújtani köteles Fél a Bankgarancia bemutatását elmulasztotta.
* Felek jogosultak a bankgarancia lehívására, felszólított és sikertelen eredménnyel zárult nemfizetés esetében, akként, hogy a követelést támasztó Fél által a bankgarancia érvényesítésére irányuló lehívás előtt egy utolsó, legalább 5 (öt) munkanapos teljesítési póthatáridőt tartalmazó írásbeli felszólítást küld a másik Félnek.
* Továbbá a Szerződés lejárta, felmondása esetén akkor, ha a fizetési határidő leteltét követően a követelést támasztó Fél egy utolsó, legalább 5 (öt) munkanapos teljesítési póthatáridőt tartalmazó írásbeli felszólítást küld a másik Félnek és az a fizetési kötelezettségének a póthatáridő leteltét követően sem tett eleget. Ilyenkor a kedvezményezett Fél a bankgaranciát állító Fél által ki nem egyenlített számlatartozások összegét hívhatja le a bankgaranciából.

Amennyiben a bankgarancia – részben vagy teljesen –lehívásra kerül, akkor a bankgarancia állítására Kötelezett Fél köteles azt 15 (tizenöt) napon belül oly módon megújítani vagy olyan új bankgaranciát állítani, hogy a megújított vagy új bankgarancia mind összegében, mind érvényességében megfeleljen a bankgarancia állítási kötelezettségre előzőekben meghatározottaknak.

**5. sz. Melléklet**

Felek kapcsolattartói és elérhetőségük:

Invitech részéről:

|  |  |  |  |  |
| --- | --- | --- | --- | --- |
| **Terület** | **Név** | **Beosztás** | **E-mail** | **Telefonszám/fax** |
| Kereskedelmi terület | Király Anikó | ügyfélmenedzser | [kiralya@invitech.hu](mailto:kiralya@invitech.hu%20%20) | +36 1 801 1986 |
| Üzemviteli kérdések | Dohos Sándor | kapcsolástechnikai szakértő | dohoss@invitech.hu | +36 1 801 4489 |
| Hibabejelentés | Helpdesk | | help@invitech.hu | +36 80 880 088 |
| Elszámolás | Nagykereskedelmi ügyfélszolgálat | | [wholesale@invitech.hu](mailto:wholesale@invitech.hu) | +36 1 873 6996 |

Partner részéről:

|  |  |  |  |  |
| --- | --- | --- | --- | --- |
| **Terület** | **Név** | **Beosztás** | **E-mail** | **Telefonszám/fax** |
| Kereskedelmi terület |  |  |  |  |
| Üzemviteli kérdések: |  |  |  |  |
| Hibabejelentés |  |  |  |  |
| Elszámolás |  |  |  |  |

**6. sz. Melléklet.**

**Invitech szolgáltatásainak díja:**

**6. sz. Melléklet 1. sz. Függelék**

Hívásvégződtetés Invitech hálózatának földrajzi számain:

|  |  |  |
| --- | --- | --- |
|  | Csúcsidő | Csúcsidőn kívül |
| EU és EGT ország \*\* területéről szabályos országkóddal/előhívószámmal\* érkező hívások esetén | 0,26 Ft+ÁFA/perc | 0,26 Ft+ÁFA/perc |
| minden olyan ország területéről szabályos országkóddal/előhívószámmal\* érkező hívások esetén, amely nem tagja az EU/EGT térségnek | 10 Ft+ÁFA/perc | 10 Ft+ÁFA/perc |
| Hiányos vagy nem szabályos országkóddal/előhívóval érkező hívás esetén | 10 Ft+ÁFA/perc | 10 Ft+ÁFA/perc |

\*\* szabályos hívószámnak az ITU (International Telecommunication Union) weboldalán (https://www.itu.int/oth/T0202.aspx?parent=T0202) lévő nemzeti számozási terveknek megfelelő számokat tekintjük.

A hívó száma az alábbi mezőkben helyezhető el:

1. PAI

2. RPID

3. From

A hívószám több fenti mezőben való jelenlése esetén a hívó előfizető számát a fenti felsorolásban kisebb sorszámmal szereplő mező tartalma adja.

\*\* Európai Gazdasági Térség (EGT) országok listája:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | | |  |  |  |  |  | | --- | --- | --- | --- | --- | | Ausztria | (+43) |  | Lengyelország | (+48) | | Belgium | (+32) |  | Lettország | (+371) | | Bulgária | (+359) |  | Liechtenstein | (+423) | | Ciprus | (+357) |  | Litvánia | (+370) | | Cseh Köztársaság | (+420) |  | Luxemburg | (+352) | | Dánia | (+45) |  | Magyarország | (+36) | | Egyesült Királyság | (+44) |  | Málta | (+356) | | Észtország | (+372) |  | Martinique | (+596) | | Finnország | (+358) |  | Németország | (+49) | | Franciaország | (+33) |  | Norvégia | (+47) | | Francia Guyana | (+594) |  | Olaszország | (+39) | | Gibraltár | (+350) |  | Portugália | (+351) | | Görögország | (+30) |  | Reunion | (+262) | | Guadeloupe | (+590) |  | Románia | (+40) | | Hollandia | (+31) |  | Spanyolország | (+34) | | Horvátország | (+385) |  | Svédország | (+46) | | Írország | (+353) |  | Szlovákia | (+421) | | Izland | (+354) |  | Szlovénia | (+386) | | |  |

**7. sz. Melléklet.**

**Partner szolgáltatásainak díja:**

**7. sz. Melléklet 1. sz. Fügelék**

**Partner belföldi szolgáltatásának díjai:**